Title: ประกาศเจ้าพนักงานจราจรจังหวัดประจวบคีรีขันธ์ เรื่อง อนุญาตให้วาง ตั้ง ยื่น หรือแขวนสิ่งใด และห้ามรถทุกชนิดเดิน

ประกาศเจ้าพนักงานจราจรจังหวัดประจวบคีรีขันธ์

ประกาศเจ้าพนักงานจราจรจังหวัดประจวบคีรีขันธ์
เรื่อง
อนุญาตให้วาง ตั้ง ยื่น หรือแขวนสิ่งใด และห้ามรถทุกชนิดเดิน

ด้วยสำนักงานเทศบาลเมืองประจวบคีรีขันธ์
ได้กำหนดจัดงานโครงการร้านค้า - ถนนคนเดินเทศบาลเมืองประจวบคีรีขันธ์
ในวันศุกร์และวันเสาร์ทุกสัปดาห์ ของเดือนตั้งแต่เวลา ๑๔.๐๐ นาฬิกา ถึง ๒๔.๐๐
นาฬิกา จำนวน ๒ ช่องทางจราจรระยะทาง ๓๐๐ เมตร โดยมีกำหนดระยะเวลา ๑ ปี เริ่มตั้งแต่วันที่ประกาศในราชกิจจานุเบกษาเป็นต้นไป

ฉะนั้น
เพื่อให้การจัดงานดังกล่าวเป็นไปด้วยความปลอดภัยและสะดวกในการจราจรอาศัยอำนาจตามความในมาตรา
๑๑๔ ประกอบกับมาตรา ๑๓๙ (๑) และ (๔) แห่งพระราชบัญญัติจราจรทางบก พ.ศ. ๒๕๒๒
ผู้บังคับการตำรวจภูธรจังหวัดประจวบคีรีขันธ์
ในฐานะเจ้าพนักงานจราจรจังหวัดประจวบคีรีขันธ์ จึงออกประกาศไว้ ดังนี้

ข้อ ๑  อนุญาตให้วาง ตั้ง ยื่น
หรือแขวนสิ่งของหรือสินค้าพื้นเมืองบนถนนวีรกรรม (เลียบชายทะเล)
ในช่องทางเดินรถทิศตะวันออกและทิศตะวันตก ตั้งแต่ทางแยกสะพานปลา ประจวบคีรีขันธ์
ถึงสามแยกถนนสุขปลอดภัยตัดถนนวีรกรรม (เลียบชายทะเล)

ข้อ ๒  ห้ามรถทุกชนิดเดินในถนนวีรกรรม
(เลียบชายทะเล) ตั้งแต่ทางแยกสะพานปลา ประจวบคีรีขันธ์ ถึงสามแยกถนนสุขปลอดภัยตัดถนนวีรกรรม
(เลียบชายทะเล) ในวันศุกร์และวันเสาร์ทุกสัปดาห์ของเดือนตั้งแต่เวลา ๑๔.๐๐ นาฬิกา
ถึง ๒๔.๐๐ นาฬิกา จำนวน ๒ ช่องทางจราจร

ข้อ ๓  ให้ผู้กำกับการสถานีตำรวจภูธรเมืองประจวบคีรีขันธ์รับผิดชอบประสานผู้เกี่ยวข้องเพื่อมิให้เกิดปัญหาด้านการจราจร
หรือความไม่สะดวกต่อประชาชนโดยทั่วไป

ข้อ ๔[๑]
 ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ
ณ วันที่ ๒๒ มีนาคม พ.ศ. ๒๕๕๓
พลตำรวจตรี
วิเชียร  ตันตะวิริยะ
ผู้บังคับการตำรวจภูธรจังหวัดประจวบคีรีขันธ์
เจ้าพนักงานจราจรจังหวัดประจวบคีรีขันธ์

[เอกสารแนบท้าย]

๑. 
แผนที่ทิศทางการเดินรถบริเวณถนนวีรกรรม (เลียบชายทะเล)
ตามโครงการร้านค้า-ถนนคนเดินเทศบาลเมืองประจวบคีรีขันธ์ ทุกวันศุกร์และวันเสาร์
ของทุกสัปดาห์/เดือน

(ดูข้อมูลจากภาพกฎหมาย)

ปริยานุช/ผู้จัดทำ
๑
มิถุนายน ๒๕๕๓

นันท์นภัสร์/ตรวจ
๑
มิถุนายน ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๕๗ ง/หน้า ๒๕/๖ พฤษภาคม ๒๕๕๓